ฆ่าเสี่ยฟาร์มหมู มือปืนยิงตัวตาม
แค้นเบี้ยวค่านายหน้า 1แสนบาทช่วยขายที่,เสี่ยเจ้าของร้านสเต๊กบุกยิงเสี่ย เจ้าของฟาร์มหมูรายใหญ่เพื่อนสนิทดับคาบ้าน ก่อนระเบิดหัวตัวเองตายตามเป็นศพที่ 2 ชนวนเหตุมาทวงเงินค่านายหน้าขายที่ดินจำนวน 1 แสนบาทแต่เพื่อนซี้ปฏิเสธ อ้างคนซื้อขอลดหย่อนมากทำให้เงินไม่มีจ่าย อีกฝ่ายไม่พอใจชักทูตสังหาร .38 ซุปเปอร์กระหน่ำยิงเสี่ยฟาร์มหมูหลายนัดดับคาเก้าอี้ ก่อนเสี่ยร้านสเต๊กจะจ่อยิงตัวตาย,บุกยิงเสี่ยเจ้าของฟาร์มหมูรายใหญ่ของเมืองนครปฐมรายนี้เปิดเผยเมื่อเวลา 14.30 น.วันที่ 18 มี.ค. ร.ต.ท.ปิยศักดิ์ ราชาวงศ์ พงส.สภ.เมืองนครปฐม รับแจ้งมีเหตุยิงกันตาย 2 ศพ ภายในบ้านองอาจฟาร์ม เลขที่ 3/2 หมู่ 3 ต.หนองปากโลง รีบรายงานผู้บังคับ-บัญชาทราบ ไปสอบสวนที่เกิดเหตุพร้อม พ.ต.อ.รัตนะ ปานจันทร์ รอง ผบก.ภ.จ.นครปฐม พ.ต.อ.อุดม เปี่ยมศักดิ์ ผกก.สส.ภ.จ.นครปฐม พ.ต.ท.ปรีชา ทิมหอม รอง ผกก.สส.ภ.จ.นครปฐม พ.ต.ท.ยงลิต ศุภผล สว.สส. พ.ต.ท.คุรุพงษ์ แก้วสะอาด สวป.สภ.เมืองนครปฐม พร้อมชุดสืบสวน กองวิทยาการ ภาค 7 แพทย์เวร รพ.ศูนย์นครปฐมและมูลนิธิสุขศาลานุเคราะห์นครปฐม,ที่เกิดเหตุเป็นบ้านเดี่ยวชั้นเดียวด้านหน้าทำเป็นสำนักงานของฟาร์มหมู องอาจฟาร์ม มีรั้วรอบขอบชิด อยู่ในเนื้อที่กว่า 2 ไร่ ลานหน้าบ้านพบรถเก๋งฮอนด้าแจ๊ซ สีบรอนซ์เทา ทะเบียน กน 9744 นครปฐม จอดอยู่ ถัดไปเป็นชานหน้าบ้านมีโต๊ะทำงานตั้งอยู่บนเก้าอี้ข้างโต๊ะพบศพนายองอาจ สุวรรณนที อายุ 38 ปี เจ้าของบ้านและเจ้าของฟาร์มหมู องอาจฟาร์ม นั่งพิงพนักมีเลือดอาบเต็มลำตัว โดยมีรอยกระสุนปืนยิงเข้าที่ลำคอและใต้คาง 2 แห่ง และที่มือซ้ายพาดห้อยอยู่มีรอยถูกยิงจนทะลุ,อีกศพนอนหงายจมกองเลือดที่หน้าโต๊ะทำงานทราบชื่อนายสุทิน สังข์กลิ่นหอม อายุ 37 ปี อยู่บ้านเลขที่ 192/3 ถนนทรงพล อ.เมืองนครปฐม เจ้าของร้านสเต๊กปราณีเพลส อยู่ในซอยข้างสำนักงานปศุสัตว์จังหวัดนครปฐม มีบาดแผลถูกยิงเข้าที่ขมับซ้ายทะลุขวา 1 นัด โดยศพนอนทับปืนทูตสังหารขนาด .38 ซุปเปอร์ ในแมกกาซีนยังมีกระสุนอีก 3 นัด จากการตรวจที่เกิดเหตุพบปลอกกระสุนขนาด .38 ซุปเปอร์ตกอยู่ 5 ปลอกจึงเก็บไว้เป็นหลักฐาน,สอบปากคำนายสุชาติ ตั้งกิจเจริญวุฒิ อายุ 43 ปี อยู่บ้านเลขที่ 58/95 หมู่ 4 ต.ธรรมศาลา อ.เมืองนครปฐม ซึ่งเป็นเพื่อนของทั้งสองคน อยู่ในที่เกิดเหตุและเห็นเหตุการณ์ทั้งหมดให้การว่า นายสุทินขับรถชวนตนมาเป็นเพื่อนเพื่อช่วยเจรจากับนายองอาจ เรื่องค่านายหน้าขายที่ดิน เนื่องจากนายสุทินติดต่อให้นายองอาจขายที่ดินแปลงหนึ่งและขายได้แล้วแต่ยังไม่ได้ค่านายหน้าจำนวน 1 แสนบาท และนายสุทินเคยมาทวงหลายครั้งแต่ถูกนายองอาจปฏิเสธมาตลอด ตนจึงเดินทางมาด้วยเพราะเห็นว่าสนิทกันทั้ง 2 ฝ่าย แต่พอมาถึง นายองอาจเรียกนายสุทินกับตนมานั่งคุยที่โต๊ะทำงาน,นายสุชาติกล่าวต่อว่า หลังทั้ง 2 คุยกันสักพักเริ่มมีปากเสียงกันขึ้นโดยนายสุทินยืนกรานขอค่านายหน้า 1 แสนบาท แต่นายองอาจปฏิเสธโดยอ้างว่าคนซื้อที่ดินมีเงื่อนไขขอลดหย่อนทำให้เงินไม่พอเลยคุยกันไม่รู้เรื่อง ตนเลยขอตัวลุกเดินไปข้างนอกเพราะเห็นคุยกันไม่รู้เรื่อง พอเดินออกมาได้เพียงแค่ 10 เมตร ก็ได้ยินเสียงปืนดังขึ้นหลายนัด เมื่อหันไปดูเห็นนายสุทินกำปืนยิงนายองอาจแน่นิ่งคาเก้าอี้ จากนั้นก็ใช้ปืนกระบอกเดียวกันจ่อยิงขมับตัวเองจนล้มคว่ำที่หน้าโต๊ะ พอหายตกตะลึงรีบโทรศัพท์แจ้งเจ้าหน้าที่ตำรวจทันที,ผู้สื่อข่าวรายงานว่าสำหรับนายองอาจ สุวรรณ-นที นั้นเป็นเจ้าของฟาร์มหมูรายใหญ่ชื่อ องอาจฟาร์ม อยู่ในพื้นที่ ต.หนองปากโลง อ.เมืองนครปฐม เคยได้รับรางวัลในด้านการเพาะเลี้ยงสุกร จากกระทรวงเกษตรฯ และยังมีธุรกิจสุกรแปรรูป กรีนพอร์ค ที่ได้รับป้ายรับรองจากเชลล์ชวนชิม และยังเป็นเครือญาติของนายสวัสดิ์ สุวรรณนที เจ้าของธุรกิจมากมายทั้งโรงแรมและรถบัสโดยสาร รถทัวร์ใน จ.นครปฐม ระดับฐานะอยู่ในขั้นเศรษฐีใหญ่ของนครปฐม
เสี่ยเจ้าของร้านสเต๊กบุกยิงเสี่ย เจ้าของฟาร์มหมูรายใหญ่เพื่อนสนิทดับคาบ้าน ก่อนระเบิดหัวตัวเองตายตามเป็นศพที่ 2 ชนวนเหตุมาทวงเงินค่านายหน้าขายที่ดินจำนวน 1 แสนบาทแต่เพื่อนซี้ปฏิเสธ อ้างคนซื้อขอลดหย่อนมากทำให้เงินไม่มีจ่าย 
ข่าวหน้า1,ยิงเสี่ยฟาร์มหมู,นครปฐม,องอาจ สุวรรณนที,เจ้าขององอาจฟาร์ม,สุทิน สังข์กลิ่นหอม,เจ้าของร้านสเต๊กปราณีเพลส,ยิงตัวตายตาม,ยิงตัวตาม,ค่านายหน้าขายที่ดิน